Den Vest-Sjællandske Avis, 1830-12-10
Folkemængden, som strømmede til fra den sydlige Deel af Warschau udbredte den Efterretning at Slottet i Belvedere og Kavalleriets Kaserner, vare ødelagte. J Alleen og ved Alexanders Kirken skal Træfningen især have været blodigst Alle Mennesker strømme nu til Powonsk, hvor ogsaa de Russiske Garder have begivet sig hen. Paa den Saxsiske Plads og i den Krakauer Forstad have Patrouiller af de Polske Gardejægere, til Hest fordeelt sig. Den Warschaner Statstitende melder videre under 1ste December: da vi vilde meddeele Publikum de videre Begivenheder som passerede Dagen tilforn, saa erfarede vi, at alle vore Trykkere have taget Deel i Opstanden; af denne Aarsag kunde vor Avis ikke udkomme igaar. Angaaende Begivenhederne fra denne Dag maae vi endnu tilføie, at Jægergarde-Regimentet til Hest havde indtaget den Saxsiske Plads og Trompetergaden. J denne Stilling forblev Regimentet til Kl. 9 om Morgenen; men da blev Regimentet angrebet af Folket, under Commando af en Fændrik. Fra den nordlige Side af Staden vare Jnfanteriet og Garde Artillerie til Hest, komne til, hvorfor Jæger Regimentet til Hest, maatte trække sig tilbage med de Russiske Tropper. Disse forlode Staden efterat de havde faaet Ordre til ikke at angribe længere. Jblandt de Faldne af Garde-Jæger Regimentet til Hest anføres nu ogsaa Captain Skarstevski. Oberst Baron von Sass er ligeledes bleven dræbt. Under disse blodige Begivenheder faae man paa Gaderne mange Fruentimmer at strømme hen til Folkeskarerne med Vaaben i Hænderne. Boder ne vare lukkede hele Dagen; men skulle nu igien aabnes paa den nye Politiepræsidents Vengezecki Ordre. Det er overdraget den nye oprettede Nationalgarde at vaage over den offentlige Sikkerhed. Foruden Militairen ere i dette Øieblik 30000 Mennesker af alle Stænder under Vaaben. Det nye Administrationsraad har i Gaar holdet sit første Møde i den Kongelige Statholders Palads. En Deel af Nationalgarden har patrouilleret i denne Nat paa Gaderne, og arresteret mange mistænkelige Personer. De Sager, som ere fratagne dem, ere blevne deponerede i Raadhuset. Kl. 2 om Natten blev Roe ligheden igien bragt tilveie og man hørte ingen flere Skud. Da i dette Øieblik ingen Fare truer videre Staden, saa har man ophørt med at uddeele Vaaben og Munition. De Russer, som ere blevne tilbage i Staden ere med deres Familier blevne anbefalede til den nationale Æres Beskyttelse. Videre læses i dette Blad, dateret fra den 1ste Kl. 12 1/2 om Natten: De Medlemmer af de Deputeredes Kammer, som i dette Øieblik opholde sig i Varschau have med Hensyn til hele Folkets og Militairens Ønske indgivet til Administrationsraadet en Forestillig om Utilfreds heden med den Sammensætning af dette Raad, som havde fundet Sted. Jfølge deraf have følgende Personer fratraadt Regieringen, nemlig: Ministrene Fyrste Lubecki og Ereve Grabovsky, tilligemed Generalerne Rautenstrauch og Kossecki- og de Personer som ovenfor ere anførte ere kun forblevne i Administrationsraadet. (Alle disse Beretninger indeholdes i den Preussiske Statstidende.) J en anden Skrivelse fra Varschau af 2den Decbr. hedder det: at denne Folkeopstand var bleven foranlediget, som der siges, af endeel Misbrug, som forskiellige Embedsmænd havde begaaet, og Storfyrste Constantin holdt det for passende at give de 9000 Mand Russiske Tropper, som opholdt sig i Staden, Ordre til at forlade den. Efterat Hs. Keiserlige Høihed, var selv afreist, saa var det at Greve Sobelevskisom Præsident og den nu afgaaede Fyrste DruckiLubecki som Finantsminister, havde oprettet omtalte Administrationsconseil for at vedligeholde Orden og besørge Regieringsforretningerne. Dette Conseil, holder nu sine Møder i Bankens Bygninger, udstædte en Proclamation og afsendte strax en Deputation til Keiseren. J Storfyrstens Fraværelse er en anden Chef for den Polske Armee indtil videre bleven udnævnet. Dette Administrationsconseil bestaaer af Keiserens Polske Ministre og nogle udmærkede Mænd i Landet. De Ordrer, som udstædes af Conseilet, efterat Storfyrste Constantin er bortreist, udfærdiges i den Russiske Keisers, Konge af Polens Navn, som er et Beviis paa at Proclamationen af 30te November, som formanede Folket til at vende tilbage til Orden, har frembragt sin fuldkomne Virkning. - Generalfeldtmarskal Diebitsch Sabalkanski er den 6te December afreist fra Berlin til St. Petersborg. – Østerrigske Tropper afgaae uafladelig i smaae Afdelinger til Jtalien, og betydelige Forraad af Krigsfornødenheder ere ankomne til Mailand, men Skrædderne i Palais Royal i Paris sye for nærværende Tid mange Uniformer, paa hvis Knapper man læser den Jndskrift: Den første liberale Jtalienske Legion. – J de Preussiske Rhinlande blive allehaande krigeriske Tilberedelser foretagne. Det samme er Tilfældet fra den modsatte Side, nemlig Frankerige. Det hedder at Frankerige ønsker ikke Krigen; men føler at et Angreb paa Belgien vil være et Angreb paa det selv, og har derfor besluttet ikke at taale det, men at gribe til Vaaben. Det er derfor ganske simpelt at det har forsøgt det sidste Middel for at forebygge en Collision imellem Belgien og Magterne, hvilken ufeilbarlig vilde drage en Krig efter sig; men som det dog er de Franskes ligesom alles Jnteresse at søge at undgaae, og derfor er det at den har sendt Hr. von Langsdorff til Brüssel. Hele den Franske Krigsmagt giøres for nærværende Tid mo bill, og under 26 Novb. er udkommen en Kongelig Forordning angaaende at formere Corps af Armeens Veteraner i ethvert Departement til en Refervearmee. - En Reisende som er ankommen fra Nancy til Verviers beretter, at han hverDag mødte Colonner af Tropper, som marscherede til Verdun. Krigsministeren Marskal Soult, vil forelægge Kammeret en almindelig Beretning angaaende Fæstningernes og Arsenalernes Tilstand og om de Tropper, som nu ere under Vaaden og som kunne blive samlede indtil 1ste Marts.